**ՀԻՄՆԱՎՈՐՈՒՄ

«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐՆ ԱՃՈՒՐԴԱՅԻՆ ԿԱՐԳՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Համաձայն «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի անհրաժեշտ է աճուրդային կարգով օտարել համայնքային սեփականություն հանդիսացող հողամասերը:

 Համայնքային սեփականություն հանդիսացող հողամասերի օտարման հիմնական նպատակը օտարումից ստացված միջոցների հաշվին համայնքային բյուջեում եկամուտների ապահովումն ու ավելացումն է։
 Համայնքային հողերի օտարումից ստացված եկամուտները մուտքագրվում են համայնքի ֆոնդային բյուջե, որով պետք է զարգացման ծրագրեր իրականացվեն համայնքում կամ ավելի որոշակի՝ այն պետք է ծառայեցվի համայնքի հնգամյա զարգացման ծրագրի իրագործմանը։ Հետևաբար, հնգամյա զարգացման ծրագրով պլանավորված գործողությունների իրականացումն ուղղակիորեն պայմանավորված է նրանով, թե աճուրդների արդյունքում որքան գումար մուտք կլինի ֆոնդային բյուջե։

 Միաժամանակ օտարելով համայնքային սեփականություն հանդիսացող հողամասերն համայնքը կլուծի այլ խնդիրներ.
 1. կնպաստի համայնքում բնակարանաշինությանը, որի արդյունքում կլուծվի սոցիալական խնդիր,
 2. կխթանվի համայնքում տնտեսական գործունեություն նախաձեռնողների ծրագրերի և նրանց գործունեության առավել արդյունավետ իրականացումը, որի հետևանքով կստեղծվեն նոր աշխատատեղեր։

 «Աբովյան համայնքի սեփականություն հանդիսացող հողամասերն աճուրդային կարգով օտարելու մասին» որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

 «Աբովյան համայնքի սեփականություն հանդիսացող հողամասերն աճուրդային կարգով օտարելու մասին» որոշման նախագծի ընդունման կապակցությամբ Աբովյան համայնքի բյուջեի եկամուտներում և ծախսերում փոփոխություն չեն առաջանում:

**ՀԱՄԱՅՆՔԻ ՂԵԿԱՎԱՐ Վ. ԳԵՎՈՐԳՅԱՆ**